અત્રે જણાવવાનું કે આ અગાઉ જેટ એરવેઝની ફ્‌લાઈટનું એન્જિન ફેલ થવાના કારણે ઈન્દોરમાં તેને ઈમરજન્સી લેન્ડિંગ કરાવવું પડ્‌યું હતું. ૩૦ સપ્ટેમ્બરના રોજ ૩૬,૦૦૦ ફૂટની ઊંચાઈએ ઉડ્‌યા બાદ જેટ એરવેઝની ફ્‌લાઈટનું એન્જિન ફેલ થઈ ગયું હતું. ફ્‌લાઈટમાં ૧૦૦થી વધુ મુસાફરો હતાં. આ ફ્‌લાઈટ ૯-ડબ્લ્યૂ૯૫૫એ રવિવારે (૩૦ સપ્ટેમ્બર) હૈદરાબાદથી ચંડીગઢ માટે ઉડાણ ભરી હતી. એન્જિનમાં ખરાબી આવ્યાં બાદ પાઈલટે વિમાન ની સ્પીડ ઓછી કરી હતી અને ત્યારબાદ ઈન્દોર માં સફળતાપૂર્વક ઈમરજન્સી લેન્ડિંગ કરાવવામાં આવ્યું હતું. નોંધનીય છે કે હાલમાં જ મુંબઈથી જયપુર જઈ રહેલી જેટ એરવેઝની ફ્‌લાઈટમાં હવાનું દબાણ ઓછી થઈ જવાના કારણે મુસાફરોના નાક અને કાનમાંથી લોહી નીકળવા માંડ્‌યું હતું. ત્યારબાદ મુંબઈ એરપોર્ટ પર જ વિમાનનું ઈમરજન્સી લેન્ડિંગ કરાવાયું હતું.